ผู้เชี่ยวชาญวิเคราะห์ประโยชน์ที่เกาหลีเหนือ ได้จากการยิงจรวด
นักวิทยาศาสตร์เชื่อว่า ดาวเทียมที่เกาหลีเหนืออ้างว่าส่งโดยจรวดเมื่อวันอาทิตย์นั้น ไม่ประสบความสำเร็จ เพราะไม่สามารถครวจพบได้ในวงโคจรรอบ
อย่างไรก็ตามนักวิเคราะห์เห็นว่าถึงแม้การยิงจรวดจะล้มเหลวนับเป็นครั้งที่สามเกาหลีเหนือก็ยังอาจได้ประโยชน์ในหลายๆ ด้าน นาย Joseph Bermudez นักวิเคราะห์ของวารสาร Jane'sDefense กล่าวว่า นักวิทยาศาสตร์เกาหลีเหนือ สามารถนำข้อมูลจากวิถีการวิ่งของจรวดมาวิเคราะห์หาความผิดพลาด ต่างๆ ได้ ส่วนนาย David Wright แห่งสมาพันธ์นักวิทยาศาสตร์สหรัฐฯชี้ว่า ถ้าเป้าหมายของเกาหลีเหนือคือการส่งดาวเทียม เรื่องนี้นับว่าล้มเหลวแต่ถ้าเป้าหมายที่แท้จริงคือ การเรียกร้องความสนใจจากโลก และสหรัฐฯ ก็อาจพูดได้ว่าเกาหลีเหนือประสบความสำเร็จอย่างแท้จริง ส่วนนาย Rodger Baker นักวิเคราะห์กิจการเอเซียตะวันออกของบริษัทข่าวกรองStratfor วิเคราะห์ว่า รัฐบาลเกาหลีเผยแพร่ข่าวเรื่องการยิงจรวดครั้งนี้อย่างกว้างขวางในประเทศเพื่อแสดงให้ประชาชนเห็นจุดยืนว่า เกาหลีเหนือเป็นประเทศที่มีพละอำนาจ และความสามารถและไม่จำต้องปฏิบัติตามที่ประเทศอื่นบงการ เนื่องจากเทคโนโลยีการส่งดาวเทียมกับการยิงจรวดขีปนาวุธพิสัยไกลนั้นใกล้เคียงกัน นักวิเคราะห์จึงเกรงว่า ถึงแม้เกาหลีเหนือจะไม่สามารถพัฒนาจรวดที่สามารถติดหัวรบนิวเคลียร์ขึ้นใช้เองก็ตามแต่ก็อาจขายเทคโนโลยีนี้ให้กับประเทศอื่นๆ เช่นอิหร่านได้ และคุณ Rodger Baker ของบริษัทข่าวกรองStratfor ก็ชี้ว่า ตั้งแต่หลังยุคสงครามเย็นเป็นต้นมาเกาหลีเหนือมักใช้วิธีการทูตแบบสร้างเหตุการณ์วิกฤติขึ้น ซึ่งมักทำให้เกาหลีเหนือ เป็นฝ่ายได้ประโยชน์จากเหตุการณ์วิกฤติซึ่งไม่เป็นความจริงนี้เสมอมา รับฟังรายละเอียดเพิ่มเติมจากคุณจำเริญตัณฑ์สมบุญ